Notum sit omnibus sancte christianitatis cultoribus quod Agnes de Li et filii ejus, Bernardus scilicet, Robertus, Jofridus et Aimo, ob remedium animarum suarum, dederunt Deo et sancte Marie de Firmitate et monachis ibidem Deo servientibus omnem decimam vini de Nulliaco, nichil sibi omnino retinentes, laudante Huguone la Veilli a quo predicta domina Agnes de Li omnem decimam vini prefati loci Nulliaci et filii ejus habebant in feodo. Sed et filii antefati Huguonis la Veilli, Bernardus scilicet, Jocerannus, Hugo et Umbertus, hoc ipsum donum laudaverunt. Testes doni domine Agnetis et filiorum ejus: Jocerannus, filius Bernardi Grossi, Guido de la Rochi, Vilelmus de Branciun, Paganus de Tilio, Brunus, molnarius de Laloi. Testes concessionis Huguonis la Veilli et filiorum ejus: Artaldus de Buissoil, Jocerannus de Marciliaco, Lambertus, frater ejus, Rodulfus de Buissi, Robertus de Li.